Асклепиј

Асклепиј или Ескулап (; ) — бог на лекарството во старогрчката митологија. Тој бил син на богот Аполон, и нимфата Коронида. Хомер сметал дека тој бил смртен. Се смета дека ја учел медицината од Хирон односно дека таа вештина ја наследил од својот татко Аполон.

 Особености 
Овој бог бил прикажуван слично како и Зевс, но секогаш стап со јазли (bacillum nodosum) на кој е завиткана змија (поточно, шумски смок) која, поради можноста за менување на кожата, била симбол на подмладување. Оттука, змијата (или кучето) се животните кои се посветени на ова божество, така што во неговите храмови змиите слободно се движеле насекаде. Според митот, Асклепиј бил во куќата на болниот Глаук. Тогаш се појавила една змија, која се завиткала околу неговиот стап. Тој ја убил змијата, но тогаш се појавила уште една носејќи некаква трева во устата и со неа оживеала отепаната змија. Така, Асклепиј почнал да ја употребува таа трева и со нејзината помош ги лекувал луѓето. Плашејќи се дека Асклепиј ќе ги спаси сите луѓе од умирањето, Зевс го убил со гром. Според друга верзија, Зевс го убил Асклепиј зашто богот на подземјето Плутон му се жалел дека бројот на мртвите луѓе постојано опаѓал.A. V., „Objašnjenja“, во: Apulej, Zlatni magarac, Dereta, Beograd, 2011, стр. 221. Прославата во негова чест се одржувала еден ден пред дионизиите. Во Стара Грција, Асклепиј бил сметан за бог на медицината: култот имал свој центар во градот Епидаур во Арголида, на брегот на Егејското Море, каде се наоѓал храмот посветен на Асклепиј, а околу него имало згради во кој доаѓале болните од цела Грција.„Beleške“, во: Erazmo Roterdamski, Pohvala ludosti. Beograd: Rad, 2016, стр. 116.

Негов пандан во римската митологија е богот Ескулап.

 Надворешни врски 
 Асклепиј во класичната литература и уметноста (англиски)
 Асклепиј во старогрчката митологија (англиски)
 Мрежно место посветено на Асклепиј (италијански)

 ц|150п|Биста на Зевс Старогрчка митологија Богови Ад | Афродита | Аполон | Арес | Артемида | Асклепиј | Атина  Крон | Деметра | Дионис | Хефест | Елио | Еоло | Хера | Хермес | Хестија | Геа | Посејдон | Уран | Зевс Музи и грчки херои Ахил | Агамемнон | Аталанта | Белерфонт | Касандра | Дедал и Икар | Прометеј | Диомед | Епиметеј Херакле | Етор | Јасон | Икар | Ија | Медуза | Менелај | Минос |  Пан | Пенелопа | Сизиф | Тало | Тезеј | Одисеј Категории Богови | Херои | Музи

Категорија:Старогрчки богови
Категорија:Историја на медицината
Категорија:Старогрчка митологија
Категорија:Потомство на Аполон